L 150/220
SK
Úradný vestník Európskej únie
9.6.2023
b) znížiť podiel Únie na emisiách skleníkových plynov a strate biodiverzity na celom svete. 2.
S výnimkou ustanovení v článku 37 ods.
3 sa toto nariadenie neuplatňuje na príslušné výrobky uvedené v prílohe I vyrobené pred dátumom určeným v článku 38 ods. 1.
Článok 2 Vymedzenie pojmov Na účely tohto nariadenia sa uplatňuje toto vymedzenie pojmov: 1.
„príslušné komodity“ sú hovädzí dobytok, kakao, káva, palma olejná, kaučuk, sója a drevo;
2.
„príslušné výrobky“ sú výrobky uvedené v prílohe I, ktoré obsahujú príslušné komodity, boli nimi kŕmené alebo boli vyrobené s ich použitím;
3.
„odlesňovanie“ je konverzia lesa na poľnohospodárske využitie bez ohľadu na to, či je alebo nie je spôsobená človekom;
4.
„les“ je pozemok s rozlohou viac ako 0,5 hektára so stromami vyššími ako 5 metrov a korunovým zápojom viac ako 10 %, alebo so stromami schopnými dosiahnuť tieto prahové hodnoty in situ, s výnimkou pozemkov, ktoré sa prevažne využívajú na poľnohospodárske účely alebo ako pozemky v zastavanom území;
5.
„poľnohospodárske využitie“ je využívanie pôdy na účely poľnohospodárstva vrátane poľnohospodárskej plantáže a dočasne nevyužitej poľnohospodárskej pôdy a pôdy pre chov hospodárskych zvierat;
6.
„poľnohospodárska plantáž“ je pôda so stromovými porastmi v systémoch poľnohospodárskej výroby, ako sú ovocné sady, plantáže palmy olejnej, olivové sady a agrolesnícke systémy, keď sa plodiny pestujú pod stromovým porastom; zahŕňa všetky výsadby príslušných komodít okrem dreva; poľnohospodárska plantáž je vylúčená z vyme­ dzenia pojmu „les“;
7.
„degradácia lesov“ sú štrukturálne zmeny lesného porastu v podobe konverzie: a) pralesov alebo prirodzene sa obnovujúcich lesov na lesné plantáže alebo inú pôdu porastenú drevinami, alebo b) pralesov na lesy z umelej obnovy;
8.
„prales“ je prirodzene sa obnovujúci les s pôvodnými druhmi stromov bez jasne viditeľných známok ľudskej činnosti a bez výrazného narušenia ekologických procesov;
9.
„prirodzene sa obnovujúci les“ je les tvorený predovšetkým stromami, ktoré vyrástli v rámci prirodzenej regenerácie; zahŕňa hociktoré z nasledujúcich: a) lesy, u ktorých nie je možné rozlíšiť, či sú z umelej obnovy alebo sa prirodzene regenerovali; b) lesy so zmesou pôvodných druhov stromov z prirodzenej obnovy a stromov zo sadby alebo sejby, pričom sa očakáva, že stromy z prirodzenej obnovy budú vo veku zrelosti porastu tvoriť hlavnú časť zásoby dreva; c) výmladkové porasty zo stromov, ktoré pochádzajú z prirodzenej obnovy; d) stromy introdukovaných druhov z prirodzenej obnovy;
10. „les z umelej obnovy“ je les zložený prevažne zo stromov zo sadby a/alebo úmyselnej sejby, pričom sa očakáva, že stromy založené sadbou alebo sejbou budú vo veku zrelosti porastu tvoriť vyše 50 % zásoby dreva; zahŕňa výmladkové porasty zo stromov, ktoré boli pôvodne vysadené alebo vysiate; 11. „lesná plantáž“ je les z umelej obnovy, ktorý je intenzívne obhospodarovaný a pri výsadbe a vo veku zrelosti porastu spĺňa všetky tieto kritériá: jeden alebo dva druhy v rovnakej vekovej triede a s pravidelným rozstupom; zahŕňa plantáže s krátkymi rubnými dobami na získavanie dreva, vlákniny a energie, vylúčené sú lesy vysadené na ochranu alebo obnovu ekosystému, ako aj lesy založené sadbou alebo sejbou, ktoré sa vo veku zrelosti porastu podobajú alebo sa budú podobať prirodzene sa obnovujúcim lesom;